Fil-Kanada, il-pulizija irnexxielha taqbad lir-raġel li spara u qatel tliet pulizja u darab tnejn oħra. L-isparar beda l-Erbgħa wara li l-pulizija issejħu għax kien hemm raġel armat fit-tramuntana ta’ Moncton, fil-provinċja ta’ New Brunswick għal ħabta tas-7.30 p.m. (in-nofs siegħa tal-Ħamis, ħin ta’ Malta). Ir-raġel li hu rrapurtat kien liebes “camouflage outfit”, beda jispara lejn l-uffiċjali. L-awtoritajiet identifikaw lir-raġel bħala Justin Bourque  ta’ 24 sena (lemin) li hu kunsidrat bħala “armat u perikoluż”. Il-pulizija talbu lir-residenti fl-inħawi jingħalqu ġewwa, isakkru l-bibien u jħallu d-dawl jixgħel.